pythainlp/thai-financial-dataset huggingface dataset:
4. การวิจัยและพัฒนา

บริษัทได้มีการออกแบบเรือประเภทและขนาดต่างๆ
เตรียมไว้สำหรับรองรับความต้องการของลูกค้าที่หลากหลาย เช่น เรือ Catamaran,
เรือบรรทุกน้ำมัน Tanker, เรือบรรทุกรถขนาดใหญ่ และเรือประมง เป็นต้น

โดยเฉพาะเรือประมงชนิดอวนล้อมนั้นบริษัทได้รับรางวัลการออกแบบชนะเลิศด้านความปลอดภัยและการทรงตัวประจำปี
2543 จากสำนักงานคณะกรรมการส่งเสริมการพาณิชยนาวี
6.  โครงการในอนาคต

  ชื่อโครงการ : ISO 9002 (การซ่อมเรือ)

วัตถุประสงค์ : เพื่อสร้างมาตรฐานคุณภาพสำหรับงานซ่อมเรือ

ลักษณะโครงการ : ดำเนินการต่อเนื่องจากการขอ ISO 9002 สำหรับการต่อเรือใหม่
ซึ่งสำเร็จแล้วเมื่อเดือน

พฤศจิกายน 2543 และจะขยายผลไปยังการซ่อมเรือ

การลงทุน : ค่าใช้จ่ายโดยประมาณ 820,000 บาท

ระยะเวลาเริ่ม-สิ้นสุดโครงการ : ธันวาคม 2543 - มิถุนายน 2544

ความคืบหน้า : อยู่ในขั้นตอนการจัดทำเอกสาร และคาดว่าจะเริ่มปฏิบัติประมาณเดือนกุมภาพันธ์
2544
10. การควบคุมภายใน

ในการประชุมคณะกรรมการครั้งที่ 1/2544 เมื่อวันที่ 13 กุมภาพันธ์ 2544
โดยมีกรรมการตรวจสอบทั้งสามท่านเข้าร่วมประชุมด้วย
คณะกรรมการได้ประเมินระบบการควบคุมภายในโดยการซักถามข้อมูลจากฝ่ายบริหารแล้วสรุปได้ว่า
จากการประเมินระบบการควบคุมภายในของบริษัทในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการ สื่อสารข้อมูลและระบบการติดตาม
คณะกรรมการเห็นว่าบริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าวอย่างเพียงพอแล้ว
สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน

การประเมินระบบการควบคุมภายในข้างต้น กรรมการตรวจสอบและผู้สอบบัญชีของบริษัท คือ บริษัท
สำนักงานเอินส์ท แอนด์ ยัง จำกัด ซึ่งเป็นผู้ตรวจสอบงบการเงินประจำงวดปี 2543
มิได้มีความเห็นขัดแย้งหรือมีข้อสังเกตเพิ่มเติมจากความเห็นคณะกรรมการบริษัท

คำชี้แจงของคณะกรรมการตรวจสอบ 

คณะกรรมการบริษัทฯ เอเชียน มารีน เซอร์วิสส์ จำกัด (มหาชน)
ได้แต่งตั้งคณะกรรมการตรวจสอบเมื่อวันที่ 4 พฤษภาคม 2541
เพื่อทำหน้าที่สอบทานรายงานทางการเงินของบริษัทฯ
ประสานงานกับผู้สอบบัญชีภายนอกและภายในเกี่ยวกับวัตถุประสงค์และแผนการตรวจสอบตลอดจนปัญหาที่พบและประเด็นที่มีสาระสำคัญ
สอบทานระบบการตรวจสอบและการควบคุมภายใน
ดูแลให้มีการปฏิบัติตามกฎหมายและข้อกำหนดของหน่วยงานที่เกี่ยวข้อง
และให้คำแนะนำต่อคณะกรรมการบริษัทฯเกี่ยวกับการแต่งตั้งและกำหนดค่าตอบแทนผู้สอบบัญชีภายนอกของบริษัทฯ
ดังปรากฏในกฎบัตรคณะกรรมการตรวจสอบลงวันที่ 15 มีนาคม 2543

ในปี 2543 บริษัทฯฯ
ได้มีการเปลี่ยนแปลงกรรมการตรวจสอบและแต่งตั้งกรรมการตรวจสอบใหม่ดังนี้

-   นายศรีภูมิ ศุขเนตร เป็น ประธานกรรมการตรวจสอบ

(เดิมรักษาการแทนประธานกรรมการตรวจสอบ)

-   นางวรรณพร วีรวรรณ เป็น กรรมการตรวจสอบ

-   นายบำรุง จินดา เป็น กรรมการตรวจสอบ

ในการประชุมคณะกรรมการตรวจสอบครั้งที่ 1/2543 เมื่อวันที่ 24 กุมภาพันธ์ 2543
ที่ประชุมได้พิจารณาและรับรองรายละเอียดกฎบัตรของคณะกรรมการตรวจสอบ
รวมทั้งอนุมัติแผนการปฏิบัติงานของสำนักงานตรวจสอบภายในประจำปี 2543 โดยในปี 2543
คณะกรรมการตรวจสอบมีการจัดการประชุมรวมทั้งสิ้น 4 ครั้ง
ซึ่งสรุปสาระสำคัญของการดำเนินการได้ดังนี้

1.  สอบทานงบการเงินประจำปี 2542และงบรายไตรมาสของปี 2543
    ก่อนนำเสนอต่อที่ประชุมคณะกรรมการบริษัทฯ และก่อนนำส่งตลาดหลักทรัพย์แห่งประเทศไทย

2.  สอบทานและให้แนวทางในการปรับปรุงการควบคุมภายในของระบบงานบัญชีการเงิน ระบบ
    สินค้าคงคลัง ระบบการรักษาความปลอดภัยและแผนงานสำหรับภาวะฉุกเฉิน และอื่นๆ

3.  พิจารณารายการสำคัญในรายงานทางการเงินและวิเคราะห์ข้อมูลในรายงาน
    เพื่อนำเสนอต่อคณะกรรมการบริษัทฯ

4.  พบผู้สอบบัญชีจาก บริษัทฯ สำนักงานเอินส์ท แอนด์ ยัง จำกัด
    เพื่อแลกเปลี่ยนและแสดงความคิดเห็นต่อระบบการควบคุมภายใน

5.  พิจารณาและอนุมัติแผนการตรวจสอบภายในของปลายปี 2543 และ ปี 2544

คณะกรรมการตรวจสอบมีความเห็นว่าบริษัทฯมีการปฏิบัติตามข้อกำหนดกฎเกณฑ์ของหน่วยงานที่เกี่ยวข้อง
มีระบบการควบคุมภายในที่เพียงพอ
ส่งผลให้การเปิดเผยข้อมูลในรายงานทางการเงินของบริษัทฯถูกต้อง ครบถ้วน และเชื่อถือได้

นอกจากนี้คณะกรรมการตรวจสอบเห็นสมควรเสนอต่อคณะกรรมการบริษัทฯฯ
เพื่อขออนุมัติต่อที่ประชุมสามัญผู้ถือหุ้นให้แต่งตั้งบริษัทฯสำนักงานเอินส์ท แอนด์ ยัง จำกัด
เป็นผู้ตรวจสอบบัญชีในปี 2544 เช่นเดียวกับปีก่อน

นายศรีภูมิ ศุขเนตร

ประธานคณะกรรมการตรวจสอบ
1.  ปัจจัยความเสี่ยง

    1.  ความเสี่ยงด้านการเงิน

  - บริษัทมีความเสี่ยงด้านอัตราแลกเปลี่ยน เนื่องจากมีการนำเข้าวัตถุดิบจากต่างประเทศ
  บริษัทจึงมีนโยบายป้องกันความเสี่ยงโดยการซื้อขายเงินตราต่างประเทศล่วงหน้าเพื่อลดความเสี่ยงเมื่อค่าเงิน
  ผันผวน

  - บริษัทมีความเสี่ยงจากการส่งมอบเรือต่อให้แก่กองทัพเรือล่าช้า
  ทำให้บริษัทมีภาระค่าปรับซึ่งได้สำรองไว้แล้วในงบการเงินปี 2543 เท่ากับ 14.5 ล้านบาท
  โดยที่ฝ่ายบริหารเชื่อว่าจำนวนเงินค่าปรับได้ประมาณการไว้อย่างเพียงพอแล้ว

2.  ความเสี่ยงในการประกอบธุรกิจ

  -บริษัทอาจประสบปัญหาขาดแคลนบุคลากรช่างฝีมือและวิศวกรด้านการซ่อมและต่อเรือ
  เนื่องจากต้องใช้ระยะเวลานานในการเรียนรู้
  พัฒนาและสั่งสมประสบการณ์เฉพาะด้านจึงมีความเสี่ยงต่อการที่บุคลากรถูกดึงตัว
  บริษัทจึงแก้ไขโดยการจูงใจให้บุคคลเหล่านั้นทำงานอยู่กับบริษัทระยะยาว
  และจัดการฝึกอบรมเป็นประจำเพื่อพัฒนาและถ่ายทอดความชำนาญ
  ประสบการณ์ทั้งจากผู้เชี่ยวชาญภายในประเทศและต่างประเทศ นอกจากนี้บริษัทได้ลงทุนในบริษัท
  นาวิกวาณิชย์ จำกัด ซึ่งเป็นโรงเรียนสอนและอบรมการซ่อมและต่อเรือ
  รวมถึงกิจการเดินเรือเพื่อเป็นแหล่งบุคลากรของบริษัท

  - บริษัทตั้งอยู่บริเวณปากแม่น้ำเจ้าพระยา จึงได้ประโยชน์จากเรือจำนวนมากที่มาส่งสินค้า
  สำหรับที่ดินซึ่งเป็นที่ตั้งของบริษัทในปัจจุบันนั้นบริษัทย่อยได้เช่าช่วงจากชุมนุมสหกรณ์การเกษตรแห่งประเทศไทย
  จำกัด ซึ่งอาจถูกเรียกคืนได้ตามสัญญาเช่าที่ดิน
  อย่างไรก็ตามเงื่อนไขดังกล่าวเป็นลักษณะปกติของสัญญาระหว่างหน่วยงานราชการกับบริษัทเอกชน
  อีกทั้งบริษัทมีความสัมพันธ์อันดีกับผู้ให้เช่าช่วงทำให้โอกาสเรียกคืนทรัพย์สินมีน้อยหรือหากมีการเรียกคืนก็สามารถหาสถานที่ใหม่และเคลื่อนย้ายอู่ลอยได้
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายธีรพงศ์ วรางกูร เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใด ไม่มีลายมือชื่อของ นายธีรพงศ์ วรางกูร กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความ ถูกต้องของข้อมูลไว้”

ชื่อ ตำแหน่ง ลายมือชื่อ

1. นายประกิต ประทีปะเสน ประธานกรรมการบริษัท
................................................

2. นายวิบูลย์ ผาณิตวงศ์ กรรมการบริษัท
................................................

3. นายสุธรรม ตัณฑ์ไพบูลย์ กรรมการบริษัท
................................................

4. นายสุเทพ ตัณฑ์ไพบูลย์ กรรมการบริษัท
................................................

5. นายสุทิน ตัณฑ์ไพบูลย์ กรรมการบริษัท
................................................

6. นายธีรพงศ์ วรางกูร กรรมการบริษัท
................................................

ผู้รับมอบอำนาจ

ชื่อ ตำแหน่ง ลายมือชื่อ

นายธีรพงศ์ วรางกูร กรรมการผู้จัดการ
..................................................
ส่วนที่ 2

บริษัท เอเชียน มารีน เซอร์วิสส์ จำกัด (มหาชน)

บริษัท เอเชียน มารีน เซอร์วิสส์ จำกัด (มหาชน) ประกอบธุรกิจหลักประเภท ซ่อมเรือและต่อเรือ
โดยมีที่ตั้งสำนักงานใหญ่เลขที่ 128 หมู่ 3 ถ.สุขสวัสดิ์ ต.แหลมฟ้าผ่า อ.พระสมุทรเจดีย์
จ.สมุทรปราการ 10290 เลขทะเบียนบริษัท: บมจ. 541 Home Page:
http://www.asimar.com โทรศัพท์: 0-2815-2060-7 โทรสาร: 0-2453-7213
2. ลักษณะการประกอบธุรกิจ

2.1 ความเป็นมา

บริษัท เอเชียน มารีน เซอร์วิสส์ จำกัด (มหาชน) “บริษัท” หรือใช้ชื่อย่อว่า “ASIMAR”
ปัจจุบันดำเนินธุรกิจอุตสาหกรรมอู่ต่อเรือและซ่อมเรือ โดยมีผู้ถือหุ้นรายใหญ่คือ กลุ่มตัณฑ์ไพบูลย์
(ดำเนินธุรกิจขนส่งและให้บริการทางน้ำภายใต้ชื่อ “ซีทราน”) กลุ่มผาณิตวงศ์
(ดำเนินธุรกิจในภาคอุตสาหกรรม) และกลุ่มธนาคารไทยพาณิชย์
ตลอดระยะเวลาที่ผ่านมาบริษัทได้พัฒนาคุณภาพการให้บริการอย่างต่อเนื่องเพื่อให้ทัดเทียมอู่ต่อเรือชั้นนำ
โดยขยายสายธุรกิจทางด้านการต่อเรืออย่างเต็มตัวให้แก่ลูกค้าทั้งภาครัฐบาลและเอกชน
บริษัทได้รับการรับรองคุณภาพมาตรฐาน ISO 9002 จาก Lloyd’s Register Quality
Assurance ครอบคลุมทั้งด้านการต่อเรือใหม่ และการซ่อมเรือ ในปี 2544

2.2 ภาพรวมการประกอบธุรกิจของบริษัทและบริษัทย่อย

บริษัท เอเชียน มารีน เซอร์วิสส์ จำกัด (มหาชน)

บริษัทดำเนินธุรกิจซ่อมและต่อเรือ นอกจากนี้บริษัทยังสามารถก่อสร้างงานทางวิศวกรรมอื่นๆ เช่น
การสร้างแท่นขุดเจาะน้ำมัน การทำสะพานเหล็ก เป็นต้น

บริษัท เจนเนอรัล คลังสินค้า จำกัด

บริษัท เจนเนอรัล คลังสินค้า จำกัดเป็นบริษัทย่อย ถือหุ้น 100% โดยบริษัท เอเชียน มารีน
เซอร์วิสส์ จำกัด (มหาชน) ดำเนินธุรกิจหลักให้เช่าคลังสินค้าแก่ผู้นำเข้าและส่งออกสินค้า
นอกจากนี้ยังให้บริการอื่น เช่น ให้เช่าท่าเทียบเรือสินค้าต่างประเทศ
ให้บริการชั่งน้ำหนักและเป็นโรงพักสินค้า

3.  โครงสร้างรายได้ของสายผลิตภัณฑ์

โครงสร้างรายได้ของบริษัท เอเชียน มารีน เซอร์วิสส์ จำกัด (มหาชน) และบริษัทย่อย

(หน่วย : พันบาท)

  ------------- --------- -------- --------- --------- ---------- ---------
  ประเภทรายได้   2542               2543                2544       

                จำนวน     %        จำนวน     %         จำนวน      %

  รายได้ซ่อมเรือ   153,005   41.62    180,690   79.26     197,392    68.52

  รายได้ต่อเรือ    202,468   55.08    34,026    14.93     -          -

  รายได้อื่น *     12,113    3.30     13,257    5.82      90,673**   31.48

  รวม           367,586   100.00   227,973   100.00    288,065    100.00
  ------------- --------- -------- --------- --------- ---------- ---------

หมายเหตุ: * รายได้อื่น คือ ดอกเบี้ยรับ กำไรจากอัตราแลกเปลี่ยน รายได้ค่าเศษเหล็ก
รายได้หลักของบริษัทย่อย

และอื่นๆ

** ในปี 2544 รายได้อื่น ได้รวมเงินชดเชยผลขาดทุนจากอัตราแลกเปลี่ยน จำนวน 83
ล้านบาทไว้ด้วย
4. การวิจัยและพัฒนา

บริษัทได้มีการพัฒนาออกแบบเรือประเภทและขนาดต่างๆ
เตรียมไว้สำหรับรองรับความต้องการของลูกค้าที่หลากหลาย เช่น เรือ Catamaran,
เรือบรรทุกน้ำมัน Tanker, เรือบรรทุกรถขนาดใหญ่ และเรือประมงเหล็ก
โดยใช้โปรแกรมคอมพิวเตอร์ เพื่อช่วยในการพัฒนาด้านการเขียนแบบเรือ ในปี 2543
บริษัทได้รับรางวัลการออกแบบชนะเลิศด้านความปลอดภัยและการทรงตัว
จากสำนักงานคณะกรรมการส่งเสริมการพาณิชยนาวี
6.  โครงการในอนาคต

  - ไม่มี-
10. การควบคุมภายใน

ในการประชุมคณะกรรมการตรวจสอบครั้งที่ 1/2545 เมื่อวันที่ 19 กุมภาพันธ์ 2545
โดยมีกรรมการตรวจสอบทั้งสามท่านเข้าร่วมประชุมด้วย
คณะกรรมการได้ประเมินระบบการควบคุมภายในโดยการซักถามข้อมูลจากฝ่ายบริหารแล้วสรุปได้ว่า
จากการประเมินระบบการควบคุมภายในของบริษัทในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการ สื่อสารข้อมูลและระบบการติดตาม
คณะกรรมการเห็นว่าบริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าวอย่างเพียงพอแล้ว
สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน

การประเมินระบบการควบคุมภายในข้างต้น ผู้สอบบัญชีของบริษัท คือ บริษัท สำนักงานเอินส์ท แอนด์
ยัง จำกัด ซึ่งเป็นผู้ตรวจสอบงบการเงินประจำงวดปี 2544
มิได้มีความเห็นขัดแย้งหรือมีข้อสังเกตเพิ่มเติมจากความเห็นคณะกรรมการตรวจสอบของบริษัท

คำชี้แจงของคณะกรรมการตรวจสอบ

 

คณะกรรมการตรวจสอบได้รับการแต่งตั้งจากคณะกรรมการของบริษัทประกอบด้วยกรรมการอิสระจำนวน3
ท่าน โดยในปีนี้ได้มีการประชุมทั้งสิ้น 4 ครั้ง เพื่อทำหน้าที่กำกับดูแลตามที่คณะกรรมการมอบหมาย
ตามกฎบัตรของคณะกรรมการตรวจสอบลงวันที่ 15 มีนาคม 2543

คณะกรรมการตรวจสอบได้สอบทานและดูแลกระบวนการจัดทำ
ตลอดจนถึงการเปิดเผยข้อมูลทางการเงิน
โดยคณะกรรมการตรวจสอบได้พบและแลกเปลี่ยนความเห็นกับผู้สอบบัญชี
มีความเห็นว่างบการเงินได้ทำขึ้นตามหลักการบัญชีที่รับรองทั่วไป
และเชื่อว่างบดังกล่าวมีความถูกต้องสอดคล้องกับข้อมูลที่คณะกรรมการตรวจสอบได้รับ

ในรอบปีที่ผ่านมา โดยคำแนะนำของคณะกรรมการตรวจสอบ
บริษัทได้สมัครเป็นสมาชิกของสมาคมส่งเสริมสถาบันกรรมการบริษัทไทย
โดยมีวัตถุประสงค์เพื่อให้มีการพัฒนาระบบการกำกับดูแลกิจการได้ดียิ่งขึ้น
ในการนี้กรรมการตรวจสอบท่านหนึ่งได้ผ่านการอบรมและการทดสอบในหลักสูตรพัฒนากรรมการบริษัท
จึงมีสถานะเป็นสมาชิกอาวุโส (Follow Member) ของสมาคมฯ ดังกล่าว

คณะกรรมการตรวจสอบได้จัดทำความเห็นและเสนอแนะแก่คณะกรรมการของบริษัทในเรื่องสำคัญ ๆ
ดังนี้ คือ ปรับปรุงระบบคลังสินค้า ระบบการคำนวณต้นทุนงาน ระบบการจัดเก็บข้อมูลอัตโนมัติ
การสอบทานเรื่องระเบียบพนักงาน และการบรรยายงานและตำแหน่งงาน
การกำหนดอำนาจหน้าที่และขอบเขตการอนุมัติของฝ่ายบริหารให้ชัดเจนและประกาศให้พนักงานได้รับทราบ
การสอบทานระบบการควบคุมภายใน
โดยกำหนดให้ผู้ตรวจสอบภายในทำรายงานเสนอต่อคณะกรรมการตรวจสอบเป็นประจำ
การสอบทานระบบรักษาความปลอดภัย การจัดทำแผนไว้รองรับยามฉุกเฉิน
และเสนอแนะระบบการป้องกันความเสี่ยงโดยให้ฝ่ายบริหารศึกษาวิธีที่จะให้มีการจัดทำรายงานสิ่งที่ถือว่าเป็นเครื่องแสดงให้เห็นถึงสิ่งผิดปกติที่อาจก่อผลเสียหายแก่บริษัทได้
ตลอดจนเสนอแนะโอกาสที่บริษัทจะขยายงานออกไป และขยายฐานลูกค้าให้มากขึ้นกว่าเดิม

นอกจากนี้
คณะกรรมการตรวจสอบได้จัดเสนอชื่อผู้สอบบัญชีของบริษัทแก่คณะกรรมการของบริษัทเพื่อได้รับความเห็นชอบ
เพื่ออนุมัติต่อที่ประชุมสามัญผู้ถือหุ้นให้แต่งตั้ง บริษัท สำนักงาน เอินส์ท แอนด์ ยัง จำกัด
เป็นผู้ตรวจสอบบัญชีในปี 2545 เช่นเดียวกับปีก่อน

นายศรีภูมิ ศุขเนตร

ประธานคณะกรรมการตรวจสอบ
1.  ปัจจัยความเสี่ยง

    1.  ความเสี่ยงด้านการเงิน

  - บริษัทมีความเสี่ยงด้านอัตราแลกเปลี่ยน เนื่องจากมีการนำเข้าวัตถุดิบจากต่างประเทศ
  อย่างไรก็ตามบริษัทมีนโยบายป้องกันความเสี่ยงโดยการซื้อขายเงินตราต่างประเทศล่วงหน้าเพื่อลดความเสี่ยงเมื่อค่าเงินผันผวน

2.  ความเสี่ยงในการประกอบธุรกิจ

  -บริษัทอาจประสบปัญหาขาดแคลนบุคลากรช่างฝีมือและวิศวกรด้านการซ่อมและต่อเรือ
  เนื่องจากต้องใช้ระยะเวลานานในการเรียนรู้ พัฒนาและสั่งสมประสบการณ์เฉพาะด้าน
  บริษัทจึงแก้ไขโดยการจูงใจให้บุคคลเหล่านั้นทำงานอยู่กับบริษัทระยะยาว
  และจัดการฝึกอบรมเป็นประจำเพื่อพัฒนาและถ่ายทอดความชำนาญ
  ประสบการณ์ทั้งจากผู้เชี่ยวชาญภายในประเทศและต่างประเทศ
  นอกจากนี้บริษัทได้ให้การสนับสนุนในบริษัท นาวิกวาณิชย์ จำกัด
  ซึ่งเป็นโรงเรียนสอนและอบรมการซ่อมและต่อเรือ
  รวมถึงกิจการเดินเรือเพื่อเป็นแหล่งบุคลากรของบริษัทต่อไป

  - บริษัทตั้งอยู่บริเวณปากแม่น้ำเจ้าพระยา
  จึงได้ประโยชน์จากเรือจำนวนมากที่มาส่งสินค้าบริเวณดังกล่าว
  แต่ที่ดินซึ่งเป็นที่ตั้งของบริษัทในปัจจุบันนั้นบริษัทย่อยได้เช่าช่วงมาจากชุมนุมสหกรณ์การเกษตรแห่งประเทศไทย
  จำกัด ซึ่งอาจถูกเรียกคืนได้ตามสัญญาเช่า
  อย่างไรก็ตามเงื่อนไขดังกล่าวเป็นลักษณะปกติของสัญญาระหว่างหน่วยงานราชการกับบริษัทเอกชน
  อีกทั้งบริษัทมีความสัมพันธ์อันดีกับผู้ให้เช่าช่วงมาตลอด
  จึงมีโอกาสในการต่อสัญญาเช่าสูงหรือหากมีการเรียกคืนก็สามารถหาสถานที่ใหม่และสามารถเคลื่อนย้ายอู่ลอย
  ซึ่งเป็นอุปกรณ์หลักในการดำเนินงานได้
บริษัท เอเชียน มารีน เซอร์วิสส์ จำกัด (มหาชน)

ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายสุทิน ตัณฑ์ไพบูลย์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใด ไม่มีลายมือชื่อของ นายสุทิน ตัณฑ์ไพบูลย์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความ ถูกต้องของข้อมูลไว้”

ชื่อ ตำแหน่ง ลายมือชื่อ

1. นายประกิต ประทีปะเสน ประธานกรรมการบริษัท
................................................

2. นายวิบูลย์ ผาณิตวงศ์ กรรมการบริษัท
................................................

3. นายสุธรรม ตัณฑ์ไพบูลย์ กรรมการบริษัท
................................................

4. นายสุเทพ ตัณฑ์ไพบูลย์ กรรมการบริษัท
................................................

5. นายสุทิน ตัณฑ์ไพบูลย์ กรรมการบริษัท
................................................

6. นายธีรพงศ์ วรางกูร กรรมการบริษัท
................................................

ผู้รับมอบอำนาจ

ชื่อ ตำแหน่ง ลายมือชื่อ

นายสุทิน ตัณฑ์ไพบูลย์ กรรมการผู้จัดการ
..................................................

ส่วนที่ 3 หน้าที่ 1
ส่วนที่ 2

บริษัท เอเชียน มารีน เซอร์วิสส์ จำกัด(มหาชน)

บริษัท เอเชียน มารีน เซอร์วิสส์ จำกัด (มหาชน) เลขทะเบียนบริษัทที่ บมจ. 541
ประกอบธุรกิจหลักประเภท ซ่อมเรือและต่อเรือ รวมถึงกิจการก่อสร้างงานด้านวิศวกรรมอื่นๆ เช่น
การสร้างแท่นขุดเจาะน้ำมัน การทำสะพานเหล็ก เป็นต้น โดยมีสำนักงานใหญ่เลขที่ 599/1
ถนนริมทางรถไฟสายช่องนนทรี แขวงคลองเตย เขตพระโขนง กรุงเทพมหานคร
และสำนักงานสาขาเลขที่ 128 หมู่ 3 ถ.สุขสวัสดิ์ ต.แหลมฟ้าผ่า อ.พระสมุทรเจดีย์
จ.สมุทรปราการ 10290 โทรศัพท์ 0-2815-2060-7 โทรสาร 0-2453-7213 Home Page:
http://www.asimar.com
14. ข้อมูลอื่นที่เกี่ยวข้อง

บุคคลอ้างอิงอื่นๆ 

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

32 อาคารสินธร 3 ชั้น 22 ถนนวิทยุ กรุงเทพฯ 10330

โทรศัพท์ 0-2359-1200-01

(ข) สำนักงานสอบบัญชี : บริษัท สำนักงาน เอินส์ท แอนด์ ยัง จำกัด

ชั้น 33 อาคารเลครัชดา

193/136-7 ถ.รัชดาภิเษก เยื้องศูนย์ประชุมสิริกิต์

โทร.0-2264-0777

- ผู้สอบบัญชี : นายโสภณ เพิ่มศิริวัลลภ

- เลขทะเบียนผู้สอบบัญชี : ผู้สอบบัญชีรับอนุญาต เลขที่ 3182

(ค) ที่ปรึกษากฎหมาย : บริษัท ลีกัล แอดไวซอรี่ เคาน์ซิล จำกัด

444 โอลิมเปียไทย ทาวเวอร์ ชั้น 16

ถนนรัชดาภิเษก เขตห้วยขวาง

กรุงเทพฯ 10320 ประเทศไทย
1.  ปัจจัยความเสี่ยง

1.  ความเสี่ยงในการประกอบธุรกิจ

-   ความเสี่ยงจากความไม่แน่นอนของรายได้จากธุรกิจต่อเรือ

  เนื่องจากผลกระทบจากภาวะวิกฤติเศรษฐกิจในปี 2540
  เป็นผลให้ในช่วงที่ผ่านมาการสั่งต่อเรือใหม่จึงมีจำนวนไม่มาก
  เพราะค่าใช้จ่ายในการต่อเรือค่อนข้างสูง และใช้เวลาการต่อเรือนาน
  ซึ่งโดยส่วนใหญ่จะใช้เวลาประมาณ 6 เดือน – 1 ปี
  เจ้าของเรือจึงทำการซ่อมเรือแทนการต่อเรือซึ่งจะเสียค่าใช้จ่ายน้อยกว่า
  นอกจากนี้ในส่วนงานต่อเรือของราชการก็ขึ้นอยู่กับเงินงบประมาณที่จัดสรรในแต่ละปี ดังนั้น
  จึงทำให้รายได้จากธุรกิจการต่อเรือของบริษัทมีความผันผวน
  และถ้าในปีใดบริษัทไม่มีรายได้จากธุรกิจการต่อเรือจะทำให้สัดส่วนต้นทุนค่าโสหุ้ยการผลิตต่อต้นทุนรวมเพิ่มสูงขึ้น
  แต่อย่างไรก็ตามเหตุการณ์ดังกล่าวส่งผลกระทบต่อบริษัทไม่มากนัก เนื่องจาก
  ในปีใดที่บริษัทไม่มีงานต่อเรือ
  บริษัทจะจัดหางานซ่อมเรือมาทดแทนงานต่อเรือเพื่อมารองรับกำลังการผลิตที่เหลืออยู่ซึ่งจะช่วยให้เฉลี่ยต้นทุนโสหุ้ยการผลิตของบริษัทให้ต่ำลง
  โดยจะเห็นได้จากในปี 2542-2544 ที่รายได้จากการซ่อมเรือมีอัตราการเติบโตต่อเนื่อง
  ซึ่งบริษัทสามารถทำกำไรได้จากธุรกิจการซ่อมเรือได้เพิ่มสูงขึ้น

-   ความเสี่ยงด้านการขาดแคลนบุคลากร

  บริษัทอาจประสบปัญหาขาดแคลนบุคลากรช่างฝีมือและวิศวกรด้านการซ่อมและต่อเรือ
  เนื่องจากต้องใช้ระยะเวลานานในการเรียนรู้ พัฒนาและสั่งสมประสบการณ์เฉพาะด้าน
  จึงอาจมีผลกระทบในด้านการขาดแคลนบุคลากรที่มีความเชี่ยวชาญและทำให้การส่งมอบงานล่าช้าออกไป
  อย่างไรก็ตามบริษัทได้แก้ไขโดยการจูงใจให้บุคคลเหล่านั้นทำงานอยู่กับบริษัทระยะยาว
  และจัดการฝึกอบรมเป็นประจำเพื่อพัฒนาและถ่ายทอดความชำนาญ
  ประสบการณ์ทั้งจากผู้เชี่ยวชาญภายในประเทศและต่างประเทศ
  นอกจากนี้บริษัทได้ให้การสนับสนุนบริษัท นาวิกวาณิชย์ จำกัด
  ซึ่งเป็นโรงเรียนสอนและอบรมการซ่อมและต่อเรือ
  รวมถึงกิจการเดินเรือเพื่อเป็นแหล่งบุคลากรของบริษัทต่อไป

-   ความเสี่ยงด้านสถานที่ตั้งในการประกอบธุรกิจ

  ที่ตั้งของบริษัทตั้งอยู่บริเวณปากแม่น้ำเจ้าพระยา
  จึงได้ประโยชน์ในด้านการให้บริการแก่เรือจำนวนมากที่ขนส่งสินค้าผ่านบริเวณดังกล่าว
  แต่ที่ดินดังกล่าวบริษัทย่อยได้เช่าช่วงมาจากชุมนุมสหกรณ์การเกษตรแห่งประเทศไทย จำกัด
  ซึ่งจะหมดอายุในปี 2555 ทั้งนี้ ผู้ให้เช่าสามารถบอกเลิกสัญญาได้
  ตามเงื่อนไขปกติของสัญญาระหว่างหน่วยงานราชการกับบริษัทเอกชน
  ทำให้บริษัทอาจได้รับผลกระทบในด้านการจัดหาสถานที่ประกอบธุรกิจใหม่หากสัญญาเช่าสิ้นสุดลง
  (ดูรายละเอียดของสัญญาเช่าช่วงที่ดินพร้อมท่าเรือและคลังสินค้าตามที่ปรากฎไว้ในข้อ 5.2
  สินทรัพย์ที่เช่ามาประกอบธุรกิจ) อย่างไรก็ตามบริษัทมีความสัมพันธ์อันดีกับผู้ให้เช่าช่วงมาตลอด
  จึงมีโอกาสในการต่อสัญญาเช่าสูงหรือหากมีการยกเลิกสัญญา
  บริษัทสามารถเคลื่อนย้ายอู่ลอยซึ่งเป็นอุปกรณ์หลักในการดำเนินงานไปหาสถานที่ตั้งแห่งใหม่ได้
ส่วนที่ 1

บริษัทที่ออกหลักทรัพย์

1.  ข้อมูลทั่วไป

ชื่อบริษัทที่ออกหลักทรัพย์ : บริษัท เอเชียน มารีน เซอร์วิสส์ จำกัด (มหาชน) หรือ
ชื่อภาษาอังกฤษ

”Asian Marine Services Public Company Limited”

ชื่อย่อหลักทรัพย์ : ASIMAR

ทุนจดทะเบียน : 234,810,100.00 บาท

ทุนจดทะเบียนชำระแล้ว : 234,810,100.00 บาท

ประเภทธุรกิจ : ซ่อมเรือและต่อเรือ รวมถึงกิจการก่อสร้างงานด้านวิศวกรรมอื่น ๆ เช่น

งานโครงสร้างเหล็กทางเดินผู้โดยสารสนามบิน การสร้างแท่นขุดเจาะ น้ำมัน เป็นต้น

ที่ตั้งสำนักงานใหญ่ : 599/1 ถนนริมทางรถไฟสายช่องนนทรี แขวงคลองเตย

เขตพระโขนง กรุงเทพมหานคร 10110

ที่ตั้งสำนักงานสาขา : 128 หมู่ 3 ถ.สุขสวัสดิ์ ต.แหลมฟ้าผ่า อ.พระสมุทรเจดีย์

จ. สมุทรปราการ 10290

เลขทะเบียนบริษัท : 0107538000185

Home Page : http://www.asimar.com

โทรศัพท์ : 02-815-2060-7

โทรสาร : 02-453-7213-4

บุคคลอ้างอิงอื่นๆ

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

ฝ่ายนายทะเบียนหลักทรัพย์

2/7 หมู่ 4 โครงการนอร์ธปาร์ค, ถนนวิภาวดีรังสิต

แขวงทุ่งสองห้อง เขตหลักสี่ กทม.

โทรศัพท์ 02-596-9000

สำนักงานสอบบัญชี : บริษัท สอบบัญชีธรรมนิติ จำกัด

267/1 ถ.ประชาราษฏร์ สาย 1 แขวงบางซื่อ

เขตบางซื่อ กทม.

โทรศัพท์ 02-587-8080

- ผู้สอบบัญชี : นายพจน์ อัศวสันติชัย

- เลขทะเบียนผู้สอบบัญชี : ผู้สอบบัญชีรับอนุญาต เลขที่ 4891

ผู้ตรวจสอบภายใน : ห้างหุ้นส่วนจำกัด ศรีฤกษ์

232/1 ซอยแจ้งวัฒนะ 6 ถนนแจ้งวัฒนะ

แขวงตลาดบางเขน เขตหลักสี่ กทม.

โทรศัพท์ 02-973-4908

ที่ปรึกษากฎหมาย : CROSSROADS SOLUTION PTE LIMITED

18 Roberts Lane, #04-02 Goodland Building,

Singapore 218297

โทรศัพท์ 65 6227 6877

: NAVIN & COLLP

1 Maritime Square, # 09-07 Harbourfront Centre

Singapore 099253

โทรศัพท์ 65 6532 4220
2. ปัจจัยความเสี่ยง

1.1 ความเสี่ยงในการประกอบธุรกิจ

ความเสี่ยงจากความไม่แน่นอนของการประกอบธุรกิจ ซึ่งจะขึ้นอยู่กับภาวะเศรษฐกิจโลก
อัตราค่าระวางเรือลดลงอย่างมากมีผลต่อจำนวนเรือที่เข้าซ่อมทำ มูลค่าซ่อมทำเรือที่ไม่แน่นอน
ทำให้รายได้ของบริษัทอาจมีความผันผวน แต่บริษัทสามารถจัดหางานเรือต่อจากลูกค้าต่างประเทศ
และงานดัดแปลงเรือมาทดแทนกำลังการผลิตที่เหลืออยู่
บริษัทยังคงมีความเสี่ยงในการส่งมอบเรือให้ทันตามกำหนดในสัญญา
ซึ่งบริษัทได้จัดทำแผนงานเฉพาะโครงการเพื่อให้งานแล้วเสร็จตามสัญญา

1.2 ความเสี่ยงด้านการขาดแคลนบุคลากร

การดำเนินธุรกิจของบริษัท
จำเป็นต้องอาศัยบุคลากรที่มีความชำนาญทางด้านช่างฝีมือและวิศวกรด้านการซ่อมเรือ
ต่อเรือเป็นสำคัญ
บริษัทมีนโยบายจูงใจทั้งในด้านค่าตอบแทน,สวัสดิการและส่งเสริมให้พนักงานได้รับการฝึกอบรมให้มีทักษะความรู้เพิ่มเติมตลอดเวลา
เพื่อให้พนักงานผูกพันกับองค์กร นอกจากนี้บริษัท ยังได้ร่วมมือกับวิทยาลัยการอาชีพ พระสมุทรเจดีย์
เปิดการเรียนการสอนหลักสูตรทวิภาคี
เพื่อให้พนักงานได้มีโอกาสศึกษาเพิ่มเติมเกี่ยวกับงานเชื่อมโลหะ
ซึ่งจะทำให้พนักงานได้มีความรู้และวุฒิการศึกษา ทำให้มีศักยภาพมากยิ่งขึ้น
บริษัทเชื่อว่าการดำเนินการดังกล่าวจะลดปัญหาการขาดแคลนบุคลากรของบริษัทได้

1.3 ความเสี่ยงด้านสถานที่ตั้งในการประกอบธุรกิจ

ที่ดินซึ่งเป็นที่ตั้งของบริษัทในปัจจุบัน บริษัทย่อยได้เช่าช่วงมาจาก
ชุมนุมสหกรณ์การเกษตรแห่งประเทศไทย จำกัด
ซึ่งผู้ให้เช่าสามารถบอกเลิกสัญญาได้ตามเงื่อนไขปกติของสัญญาระหว่างหน่วยงานราชการกับบริษัทเอกชน
ทำให้บริษัทอาจต้องจัดหาสถานที่ประกอบธุรกิจใหม่หากสัญญาเช่าสิ้นสุดลง
อย่างไรก็ตามหากมีการยกเลิกสัญญา
บริษัทสามารถเคลื่อนย้ายอู่ลอยซึ่งเป็นอุปกรณ์หลักในการดำเนินงานไปยังสถานที่ตั้งแห่งใหม่ได้

1.4 ความเสี่ยงจากอัตราแลกเปลี่ยน

รายได้และต้นทุนการผลิตของบริษัทบางส่วนอ้างอิงกับอัตราแลกเปลี่ยน โดยเฉพาะงานต่อเรือ
และงานซ่อมคืนสภาพเรือ จะต้องมีการนำเข้าเครื่องจักรมูลค่าสูงจากต่างประเทศ เช่น
เครื่องกำเนิดไฟฟ้า เครื่องจักรเดินเรือ เครน กว้าน
ในขณะที่งานซ่อมเรือจะมีการซื้ออุปกรณ์ภายในประเทศเป็นส่วนใหญ่
บริษัทจึงให้ความสำคัญในการบริหารความเสี่ยง
โดยการจัดทำสัญญาซื้อขายอัตราแลกเปลี่ยนเงินตราต่างประเทศล่วงหน้า
สำหรับภาระผูกพันที่เป็นเงินสกุลต่างประเทศ

1.5 ความเสี่ยงจากการเปลี่ยนแปลงราคาของวัสดุการผลิต

วัสดุหลักที่บริษัทนำมาใช้ คือ เหล็กแผ่น สี ท่อ วาล์ว และลวดเชื่อม รวมทั้งต้นทุนการผลิตอื่นๆ
ที่มีแนวโน้มการปรับเพิ่มราคาต่อเนื่องจากราคาน้ำมันที่เพิ่มสูงขึ้น
ทำให้บริษัทมีต้นทุนประกอบการที่เพิ่มขึ้นด้วย
ซึ่งบริษัทได้จำกัดขอบเขตความเสี่ยงโดยการปรับอัตราค่าบริการเฉพาะในส่วนที่เกี่ยวข้องกับราคาน้ำมันเท่านั้น

1.6 ความเสี่ยงด้านสภาพคล่อง

การที่ลูกค้าอาจไม่สามารถปฏิบัติตามภาระผูกพันที่มีกับบริษัทภายใต้เงื่อนไขปกติได้
ดังนั้นบริษัทจำเป็นต้องจำกัดขอบเขตความเสี่ยงโดยพยายามให้มีการชำระหนี้ให้มากที่สุดก่อนเรือออกจากอู่

1.7ความเสี่ยงจากการเกิดอุบัติเหตุและอุบัติภัย

บริษัททำกรมธรรม์ประกันภัยคุ้มครองความเสี่ยงด้านสิ่งปลูกสร้าง เครื่องจักร สต็อกสินค้า
รวมทั้งความสูญเสียและความเสียหายต่อตัวเรือที่กำลังสร้างหรือกำลังซ่อมและอู่ลอย 2 อู่